Dilbert

Dilbert estas ĉiutaga bildostrio kreita de la usona bildliteraturisto Scott Adams.
La bildstrio satiras pri oficeja laboro, nekompetentaj ĉefoj kaj sociaj misrilatoj.

La ĉefrolulo Dilbert, fake kompetenta sed socie misfunkcianta inĝeniero, laboras en fikcia entrepreno, kiu produktas ian specon de (neniam ekzakte priskribitaj) varoj. Liaj ĉefoj estas malkompetentaj, kaj ĉiuj roluloj, ĉefoj kaj kolegoj havas sociajn misfunkciojn, kio kaŭzas diversajn miskomprenojn kaj problemojn en la laborejo.

La bildstrion karakterizas tre simpla, kruda desegnostilo.

 Gravaj roluloj 
 Dilbert, fake kompetenta sed socie misfunkcianta inĝeniero
 Dogbert, lia hundo, kiu malestimas lin; kelkfoje vendas ekstreme multekostajn sed senvalorajn laborkonsilojn al firmaoj
 Wally, maldiligenta kolego de Dilbert, kiu pli blufas ol laboras
 Alice, inteligentega kaj diligentega kolegino de Dilbert, sentas sin ofte diskriminaciata ĉar ŝi estas virino
 Asok, laboreja praktikanto el Barato, neniam ricevas rekonon pro sia superinteligento
 La pinthara ĉefo, ne komprenas ion ajn, precipe ne sian propran malkompetenton

 Eksteraj ligiloj 
 dilbert.com, oficiala retejo 

Kategorio:Bildstriaj fikciuloj
Kategorio:Fikciaj usonanoj
Kategorio:Fikciaj inĝenieroj
Kategorio:Usonaj bildstrioj
Kategorio:Aperis en 1993
Kategorio:Humuraj bildstrioj